Neuvoston 28 päivänä maaliskuuta 2000 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 41/2000 Euroopan parlamentin ja neuvoston direktiivin antamiseksi yhteisön rautateiden kehittämisestä annetun neuvoston direktiivin 91/440/ETY muuttamisesta



Virallinen lehti nro C 288 , 11/10/2000 s. 0001 - 0031



Neuvoston 28 päivänä maaliskuuta 2000 vahvistama Yhteinen kanta (EY) N:o 41/2000 Euroopan parlamentin ja neuvoston direktiivin 2000/ ... /EY antamiseksi yhteisön rautateiden kehittämisestä annetun neuvoston direktiivin 91/440/ETY muuttamisesta (2000/C 288/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 71 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon alueiden komitean lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Yhteisön rautateiden kehittämisestä 29 päivänä heinäkuuta 1991 annettu neuvoston direktiivi 91/440/ETY(5) olisi muutettava direktiivin täytäntöönpanosta sen antamisen jälkeen saatujen kokemusten ja rautatiealalla tapahtuneen kehityksen huomioon ottamiseksi, jotta varmistettaisiin direktiivin tavoitteiden saavuttaminen. (2) On tarpeen taata infrastruktuurin yhtäläiset ja ketään syrjimättömät käyttömahdollisuudet erottamalla toisistaan tietyt oleelliset toiminnat ja/tai perustamalla valvonta- ja soveltamistoimet toteuttava sääntelyviranomainen sekä erottamalla toisistaan tuloslaskelmat ja taseet. (3) On tarpeen taata infrastruktuurin yhtäläiset ja ketään syrjimättömät käyttömahdollisuudet myös erottamalla toisistaan turvallisuuteen liittyvät toiminnat ja/tai perustamalla valvonta- ja soveltamistoimet toteuttava sääntelyviranomainen. Rautatieyritykset voivat joka tapauksessa osallistua ketään syrjimättömällä tavalla turvallisuusmääräysten täytäntöönpanoon ja valvontaan. (4) Kuten muidenkin liikennemuotojen yhteydessä olisi infrastruktuurin käyttöoikeuden laajentamisen kanssa samanaikaisesti toteutettava tarvittavia yhdenmukaistamistoimenpiteitä. (5) Sisämarkkinoiden toteuttamistavoitteen mukaisesti, johon kuuluu se, että kaikilla turvallisuusehdot täyttävillä toimiluvan saaneilla rautatieyrityksillä on oltava mahdollisuus tarjota palveluja, infrastruktuurin käyttöoikeuksia olisi laajennettava koskemaan niitä rautatieyrityksiä, jotka ovat saaneet kansainvälistä tavaraliikennettä varten toimiluvan tietyssä verkossa nimeltään Euroopan laajuinen rautateiden rahtiliikenneverkko, mukaan lukien oikeus käyttää tärkeimpien terminaalien ja satamien palveluja ja tarjota niissä palveluja. (6) Infrastruktuurin käyttöoikeus taataan toimintamuodosta riippumatta turvallisuusehdot täyttäville ja käyttöoikeutta hakeneille toimiluvan saaneille rautatieyrityksille. (7) Jäsenvaltiot voivat myöntää kansainvälisiä tavaraliikenteen palveluja hoitaville kansainvälisille ryhmittymille ja rautatieyrityksille, jotka hoitavat kansainvälisiä tavaraliikenteen palveluja Euroopan laajuisessa rautateiden tavaraliikenneverkossa, käyttöoikeuksia, jotka ovat laajemmat kuin kansainvälisiä yhdistettyjä tavarakuljetuksia hoitaville rautatieyrityksille myönnetyt käyttöoikeudet. Näiden laajempien käyttöoikeuksien käyttö voidaan rajoittaa koskemaan rautatieyrityksiä, joilla on toimilupa jäsenvaltiossa, jossa myönnetään samankaltaisia käyttöoikeuksia, edellyttäen, että rajoittaminen on perustamissopimuksen mukaista. (8) Rautateiden infrastruktuurin tehokkaan hallinnoinnin edistämiseksi julkisen edun mukaisesti infrastruktuurin hallintojen olisi oltava valtiosta riippumattomia ja niillä olisi oltava vapaus hoitaa itse sisäiset asiansa, kun taas jäsenvaltioiden olisi toteutettava tarpeelliset toimenpiteet rautateiden infrastruktuurin kehittämiseksi ja turvallisen käytön varmistamiseksi. (9) Henkilö- ja rahtiliikennepalvelujen kirjanpito on tarpeen erottaa toisistaan henkilö- ja rahtiliikennepalvelujen tehokkaan toiminnan edistämiseksi ja avoimuuden varmistamiseksi niiden rahoituksen osalta, kaikki valtiolta saadut korvaukset ja tuet mukaan lukien. (10) Olisi luotava Euroopan rautateiden tarkkailujärjestelmä, jotta rautatiesektorin kehittämistä voidaan valvoa paremmin. (11) Komission olisi annettava kertomus tämän direktiivin täytäntöönpanosta ja tehtävä aiheelliset ehdotukset. (12) Tämän säädöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6) mukaisesti. (13) Tiettyjen jäsenvaltioiden erityinen geopoliittinen ja maantieteellinen asema sekä eri jäsenvaltioiden erityisjärjestelyt on otettava huomioon erityisin toimenpitein varmistaen kuitenkin sisämarkkinoiden eheys. (14) Tämän direktiivin tavoitteita eli yhteisön rautateiden kehittämistä ei voida riittävällä tavalla saavuttaa jäsenvaltioiden toimin, koska on otettava huomioon tarve turvata reilut ja ketään syrjimättömät infrastruktuurin käytön edellytykset ja rautatieverkon keskeisiin tekijöihin liittyvä ilmeisen kansainvälinen ulottuvuus, vaan ne voidaan valtioiden rajat ylittävän yhteensovitetun toiminnan tarpeen vuoksi saavuttaa paremmin yhteisön tasolla perustamissopimuksen 5 artiklassa vahvistettujen toissijaisuus- ja suhteellisuusperiaatteiden mukaisesti. Tässä direktiivissä ei ylitetä sitä, mikä on tämän tavoitteen saavuttamiseksi tarpeen. (15) Tämän vuoksi direktiivi 91/440/ETY olisi muutettava, OVAT ANTANEET TÄMÄN DIREKTIIVIN: 1 artikla Muutetaan direktiivi 91/440/ETY seuraavasti: 1) Muutetaan I jakson otsikko seuraavasti: "Soveltamisala ja määritelmät". 2) Kumotaan 1 artikla. 3) Lisätään 2 artiklaan kohta seuraavasti: "3. Tätä direktiiviä ei sovelleta yrityksiin, joiden junaliikenne rajoittuu ainoastaan sukkulaliikennepalvelujen tarjoamiseen maantieliikenteen ajoneuvoille Kanaalitunnelin läpi, lukuun ottamatta 6 artiklan 1 kohtaa, 10 artiklaa ja 10 a artiklaa.". 4) Muutetaan 3 artikla seuraavasti: a) Korvataan ensimmäinen ja toinen luetelmakohta seuraavasti: "- 'rautatieyrityksellä' yhteisön voimassa olevan lainsäädännön mukaisesti toimiluvan saanutta julkista tai yksityistä yritystä, jonka päätoimena on rautateiden tavara- ja/tai matkustajaliikenteen harjoittaminen ja joka on velvollinen huolehtimaan vetopalveluista; tähän kuuluvat myös yksinomaan vetopalveluja tarjoavat yritykset, - 'infrastruktuurin hallinnolla' elintä tai yritystä, joka on vastuussa erityisesti rautateiden infrastruktuurin rakentamisesta ja ylläpidosta. Tähän voi kuulua myös infrastruktuurin valvonta- ja turvajärjestelmien hallinnointi. Verkkoa tai verkon osaa koskevat infrastruktuurin hallinnon tehtävät voidaan antaa eri elimille tai yrityksille." b) Lisätään neljännen luetelmakohdan jälkeen luetelmakohta seuraavasti: "- 'kansainvälisellä tavaraliikennepalvelulla' liikennepalveluja, joissa juna ylittää vähintään yhden jäsenvaltion rajan. Juna voidaan liittää toiseen ja/tai jakaa osiin ja eri osilla voi olla eri lähtöpaikat ja määränpäät edellyttäen, että kaikki vaunut ylittävät vähintään yhden rajan." 5) Korvataan II jakson otsikko seuraavasti: "Hallinnon riippumattomuus". 6) Korvataan 4 artikla seuraavasti: "Artikla 4 1. Jäsenvaltioiden on toteutettava tarvittavat toimenpiteet sen varmistamiseksi, että rautatieyrityksillä on liikkeenjohdon ja hallinnon sekä hallinnon, talouden ja kirjanpidon sisäisen tarkastuksen osalta riippumaton asema siten, että erityisesti niiden varat, talousarviot ja tilit ovat erillään valtion varoista, talousarviosta ja tileistä. 2. Infrastruktuurin hallinnon on noudatettava jäsenvaltioiden vahvistamia puitteita sekä erityisiä hinnoittelu- ja käyttöoikeussääntöjä, mutta sillä on myös omaa liikkeenjohtoaan, hallintoaan ja sisäistä tarkastustaan koskevat velvollisuudet." 7) Korvataan 6 artikla seuraavasti: " 6 artikla 1. Jäsenvaltioiden on toteutettava tarvittavat toimenpiteet sen varmistamiseksi, että rautatieyritysten liikenteen harjoittamiseen liittyvästä liiketoiminnasta ja rautateiden infrastruktuurin hoitoon liittyvästä liiketoiminnasta pidetään erillisiä tuloslaskelmia ja taseita ja että nämä julkaistaan erillisinä. Jommallekummalle toiminnalle maksettavaa julkista rahoitusta ei saa siirtää toiselle. Kummankin toiminnan kirjanpitoa on hoidettava siten, että siitä ilmenee tämä kielto. 2. Jäsenvaltiot saavat myös määrätä, että tämä erottaminen edellyttää erillisten yksiköiden perustamista yksittäiseen yritykseen tai että rautateiden infrastruktuurin hallintoa hoitaa erillinen yksikkö. 3. Jäsenvaltioiden on toteutettava tarvittavat toimenpiteet sen varmistamiseksi, että infrastruktuurin yhtäläisten ja ketään syrjimättömien käyttömahdollisuuksien kannalta olennaiset, liitteessä II luetellut toiminnot annetaan tehtäväksi sellaisille elimille tai yrityksille, jotka eivät itse harjoita rautatieliikennettä. Organisatorisista rakenteista riippumatta on voitava osoittaa, että tämä tavoite on saavutettu. Jäsenvaltiot voivat kuitenkin antaa rautatieyritykselle tai muulle elimelle tehtäväksi maksujen perimisen ja vastuun rautateiden infrastruktuurin hoidosta, kuten investoinnit, kunnossapidon ja rahoituksen. 4. Jäsenvaltion, joka on perustanut itsenäisen sääntelyviranomaisen, joka valvoo ja soveltaa infrastruktuurin käyttöoikeuksia puolueettomalla ja ketään syrjimättömällä tavalla, ei tarvitse soveltaa 3 kohtaa. 5. Sen soveltamisessa, mitä 3 ja 4 kohdassa säädetään, on otettava huomioon komission kertomus, joka annetaan 10 b artiklassa tarkoitetun Euroopan rautateiden tarkkailujärjestelmän puitteissa ennen ...(7). Jos kertomuksessa päädytään siihen, että 4 kohdassa tarkoitetuilla järjestelyillä ei ole onnistuttu takaamaan puolueettomia ja ketään syrjimättömiä infrastruktuurin käyttöoikeuksia, komissio tekee päätöksen 4 kohdan soveltamisesta 11 a artiklan 3 kohdassa tarkoitettua menettelyä noudattaen." 8) Korvataan 7 artikla seuraavasti: " 7 artikla 1. Jäsenvaltioiden on toteutettava tarvittavat toimenpiteet kansallisen rautateiden infrastruktuurinsa kehittämiseksi ottaen tarvittaessa huomioon yhteisön yleiset tarpeet. 2. Jäsenvaltioiden on varmistettava, että turvallisuusmääräykset ja -säännöt annetaan, että liikkuvalla kalustolla ja rautatieyrityksillä on asianmukaiset turvallisuustodistukset ja että onnettomuudet tutkitaan. Näitä tehtäviä hoitavat elimet tai yritykset eivät saa itse tarjota rautatieliikennepalveluja, ja niiden on oltava riippumattomia tällaisia palveluja tarjoavista elimistä tai yrityksistä. Tehtävien hoidossa on taattava yhtäläiset ja ketään syrjimättömät infrastruktuurin käyttömahdollisuudet. Rautatieyritysten on sovellettava näitä turvallisuusmääräyksiä ja -sääntöjä. Jos jäsenvaltiot eivät anna täytäntöönpanoa ja seurantaa riippumattomien elinten tehtäväksi, ne voivat vaatia tai sallia, että rautatieyritykset osallistuvat näiden turvallisuusmääräysten ja -sääntöjen täytäntöönpanoon ja seurantaan, varmistaen kuitenkin kyseisten toimintojen puolueettoman ja ketään syrjimättömän toteuttamisen. 3. Jäsenvaltiot saavat myös myöntää infrastruktuurin hallinnolle, ottaen huomioon perustamissopimuksen 73, 87 ja 88 artiklan, sen tehtäviä, kokoa ja rahoitustarpeita vastaavaa rahoitusta, erityisesti uusien investointien kattamiseksi. 4. Infrastruktuurin hallinnon on laadittava valtion määrittämän yleisen politiikan puitteissa liiketoimintasuunnitelma, joka sisältää investointi- ja rahoitusohjelmat. Suunnitelmalla on pyrittävä infrastruktuurin optimaaliseen ja tehokkaaseen käyttöön ja kehittämiseen, varmistamaan rahoituksen tasapaino ja antamaan keinot saavuttaa kyseiset tavoitteet. 5. Edellä 2 kohdassa tarkoitetun tehtävien jaon osalta sovelletaan vastaavasti 6 artiklan 4 ja 5 kohtaa." 9) Korvataan 9 artiklan 3 kohta seuraavasti: "3. Jäsenvaltioiden tukea rautatieyrityksille tässä artiklassa tarkoitettujen velkojen poistamiseksi myönnettäessä on otettava huomioon perustamissopimuksen 73, 87 ja 88 artikla." 10) Lisätään 9 artiklaan kohta seuraavasti: "4. Rautatieyrityksissä on tehtävä rautateiden tavaraliikennepalvelujen tarjoamiseen liittyvästä liiketoiminnasta tuloslaskelmat ja joko taseet tai vuotuinen yhteenveto varoista ja vastuista, ja ne on julkaistava. Julkisina palveluina tarjottaviin henkilöliikennepalveluihin maksettava rahoitus on kirjattava erikseen asianmukaisille tileille, eikä sitä voida siirtää muiden liikennepalvelujen tarjoamiseen liittyvään tai muuhun liiketoimintaan." 11) Korvataan 10 artikla seuraavasti: " 10 artikla 1. Kansainvälisille ryhmittymille on taattava oikeudet käyttää infrastruktuuria ja oikeudet kauttakulkuliikenteeseen jäsenvaltioissa, joihin ne yritykset, jotka muodostavat ryhmittymän, ovat sijoittautuneet, sekä oikeudet kauttakulkuliikenteeseen muissa jäsenvaltioissa kansainvälisen liikenteen harjoittamiseksi niiden jäsenvaltioiden välillä, joihin ne yritykset, jotka muodostavat ryhmittymän, ovat sijoittautuneet. 2. Edellä 2 artiklassa tarkoitetuille rautatieyrityksille on myönnettävä yhtäläisin ehdoin oikeus muiden jäsenvaltioiden infrastruktuurin käyttöön kansainvälisten yhdistettyjen tavarakuljetusten hoitamiseksi. 3. Toiminnan muodosta riippumatta 2 artiklassa tarkoitetuille rautatieyrityksille on myönnettävä yhtäläisin ehdoin niiden hakema oikeus käyttää 10 a artiklassa ja liitteessä I määriteltyä rautateiden tavaraliikenneverkkoa kansainvälisen tavaraliikenteen palvelujen hoitamiseksi. 4. Komissio tutkii jäsenvaltion pyynnöstä tai omasta aloitteestaan 1, 2 ja 3 kohdan soveltamista ja täytäntöönpanoa yksittäistapauksissa ja päättää kahden kuukauden kuluessa tällaisen pyynnön vastaanottamisesta ja kuultuaan 11 a artiklan 2 kohdassa tarkoitettua komiteaa, voidaanko kyseisen toimenpiteen soveltamista jatkaa. Komissio ilmoittaa päätöksestään Euroopan parlamentille, neuvostolle ja jäsenvaltioille. Jäsenvaltio voi antaa komission päätöksen neuvoston ratkaistavaksi yhden kuukauden kuluessa, sanotun kuitenkaan rajoittamatta perustamissopimuksen 226 artiklan soveltamista. Neuvosto voi poikkeuksellisissa olosuhteissa päättää määräenemmistöllä asiasta toisin yhden kuukauden kuluessa. 5. Edellä 1, 2 ja 3 kohdassa tarkoitettujen rautatieliikenteen palveluja tarjoavien rautatieyritysten on tehtävä tarvittavat hallinnolliset, tekniset ja rahoitukseen liittyvät julkisoikeudelliset tai yksityisoikeudelliset sopimukset käyttämänsä rautateiden infrastruktuurin hallinnon kanssa näitä liikennepalveluja koskevien liikenteenvalvonta- ja turvallisuuskysymysten ratkaisemiseksi. Näissä sopimuksissa olevien ehtojen on oltava ketään syrjimättömiä ja soveltuvin osin yhdenmukaisia rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käytön hinnoittelusta sekä turvallisuustodistusten antamisesta annetun direktiivin 2000/.../EY(8) kanssa. 6. Kaikille rautatieyrityksille on ketään syrjimättömällä tavalla tarjottava oikeus käyttää useampaa kuin yhtä loppuasiakasta palvelevien tai mahdollisesti palvelevien terminaalien ja satamien 1, 2 ja 3 kohdassa tarkoitettuun rautatietoimintaan liittyviin palveluihin johtavia ratoja sekä oikeus tarjota näissä palveluja, ja rautatieyritysten pyyntöjä voidaan rajoittaa ainoastaan, jos markkinaolosuhteissa toteuttamiskelpoisia vaihtoehtoja on olemassa." 12) Lisätään V jaksoon "Oikeus käyttää rautateiden infrastruktuuria" artikla seuraavasti: " 10 a artikla 1. Euroopan laajuinen rautateiden tavaraliikenneverkko muodostuu seuraavasti: a) liitteessä I olevissa kartoissa esitetyt radat; b) tarvittavat kiertotiereitit, erityisesti direktiivissä 2000/.../EY(9) tarkoitetun ylikuormitetun infrastruktuurin lähistöllä. Kun tällaisia reittejä tarjotaan, kokonaismatka-ajan on, jos mahdollista, pysyttävä samana; c) useampaa loppuasiakasta palveleviin tai mahdollisesti palveleviin terminaaleihin ja muille paikoille sekä rakennelmille ja laitteille johtavat radat, näille paikoille johtavat ja niistä ulosvievät syöttölinjat mukaan lukien; d) liitteessä I lueteltuihin satamiin johtavat ja niistä ulosvievät radat, syöttölinjat mukaan lukien. 2. Edellä 1 artiklan c ja d alakohdassa mainittujen syöttölinjojen pituus matkan alku- tai loppupäässä on 50 kilometriä tai 20 prosenttia matkan pituudesta 1 kohdan a alakohdassa tarkoitetuilla radoilla sen mukaan kumpi on pitempi. Belgia ja Luxemburg ovat jäsenvaltioita, joilla on suhteellisen pieni tai keskittynyt verkko, ja ne saavat siksi rajoittaa syöttölinjojen pituutta siten, että se on ...(10) seuraavan vuoden ajan vähintään 20 kilometriä ja toisen vuoden loppuun asti vähintään 40 kilometriä." 13) Lisätään V jakson "Oikeus käyttää rautateiden infrastruktuuria" jälkeen jakso seuraavasti: "V a jakso Euroopan rautateiden tarkkailujärjestelmä 10 b artikla 1. Komissio tekee viimeistään ...(11) tarvittavat järjestelyt perustaakseen Euroopan rautateiden tarkkailujärjestelmän seuraamaan Euroopan rautatieliikenteen teknisiä ja taloudellisia edellytyksiä ja markkinoiden kehitystä. Komissio varmistaa, että käytettävissä on riittävät voimavarat, jotka mahdollistavat tämän alan tehokkaan seurannan. 2. Euroopan rautateiden tarkkailujärjestelmää johtaa komissio, jonka olisi kutsuttava kokouksiin sekä jäsenvaltioiden edustajia että asianomaisten alojen edustajia. Euroopan rautateiden tarkkailujärjestelmä keskittyy rautateihin ja niihin liittyviin infrastruktuureihin sekä infrastruktuuria käyttäviin palveluihin. Komissio saa siltä tarvittavan teknisen avun tällä alalla suunniteltujen toimenpiteiden valmistelua ja arviointia varten, ja se auttaa muodostamaan yksityiskohtaisen kuvan markkinoiden ja niitä ohjaavien tekijöiden kehityksestä. 3. Euroopan rautateiden tarkkailujärjestelmä valvoo verkkojen käyttöä ja puite-edellytysten kehitystä rautatiesektorilla, erityisesti infrastruktuurimaksujen perimistä, kapasiteetin käyttöoikeuden myöntämistä, turvallisuussääntöjä ja toimilupien myöntämistä sekä kehittyvän yhdenmukaistamisen astetta. Se varmistaa aktiivisen yhteistyön jäsenvaltioiden asianomaisten sääntelyelinten kesken. 4. Komissio antaa Euroopan rautateiden tarkkailujärjestelmältä saamansa palautteen pohjalta kertomuksen Euroopan parlamentille ja neuvostolle: a) rautatieliikennepalvelujen sisämarkkinoiden kehityksestä; b) puite-edellytyksistä; c) Euroopan laajuisen rautateiden tavaraliikenneverkon tilanteesta; d) käyttöoikeuksien käytöstä; e) tehokkaampien rautatiepalvelujen esteistä; f) infrastruktuurin rajoituksista; g) lainsäädännön tarpeesta." 14) Korvataan 11 artikla seuraavasti: " 11 artikla 1. Jäsenvaltiot voivat saattaa komission käsiteltäväksi tämän direktiivin täytäntöönpanoa koskevat kysymykset. Niitä koskevat päätökset tehdään 11 a artiklan 2 kohdassa tarkoitettua neuvoa-antavaa menettelyä noudattaen. 2. Liitteiden mukauttamiseksi tarvittavat muutokset hyväksytään 11 a artiklan 3 kohdassa tarkoitettua sääntelymenettelyä noudattaen." 15) Lisätään artikla seuraavasti: " 11 a artikla 1. Komissiota avustaa komitea. 2. Jos tähän kohtaan viitataan, sovelletaan päätöksen 1999/468/EY 3 ja 7 artiklassa määrättyä menettelyä ottaen huomioon mainitun päätöksen 8 artiklan säännökset. 3. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 4. Komitea vahvistaa työjärjestyksensä." 16) Korvataan 14 artikla seuraavasti: " 14 artikla Ennen ...(12) komissio toimittaa Euroopan parlamentille, talous- ja sosiaalikomitealle, alueiden komitealle ja neuvostolle kertomuksen tämän direktiivin täytäntöönpanosta sekä liittää siihen aiheelliset ehdotukset yhteisön toiminnan jatkamisesta rautatiemarkkinoiden ja sitä sääntelevien oikeudellisten puitteiden kehittämiseksi." 17) Lisätään artikla seuraavasti: " 14 a artikla 1. Viiden vuoden ajan ...(13) seuraavien jäsenvaltioiden: - Irlannin, saarella sijaitsevana jäsenvaltiona, jolla on rautatieyhteys ainoastaan yhteen muuhun jäsenvaltioon, - Yhdistyneen kuningaskunnan Pohjois-Irlannin osalta samalla perusteella, - Kreikan, jäsenvaltiona, jolla ei ole yhtään suoraa rautatieyhteyttä mihinkään muuhun jäsenvaltioon, ei tarvitse soveltaa vaatimusta antaa riippumattoman elimen hoidettavaksi infrastruktuurin yhtäläisten ja ketään syrjimättömien käyttömahdollisuuksien kannalta olennaiset toiminnot 6 artiklan 3 kohdan ensimmäisen alakohdan mukaisesti sekä 7 artiklan 2 kohdan ensimmäisessä alakohdassa säädetyt tehtävät siltä osin kuin näissä artikloissa velvoitetaan jäsenvaltioita perustamaan riippumattomat elimet kyseisissä artikloissa tarkoitettujen tehtävien suorittamista varten. 2. Kuitenkin, kun: a) useampi kuin yksi rautatieyritys, jolle on myönnetty toimilupa direktiivin 95/18/EY 4 artiklan mukaisesti, tai Irlannin ja Pohjois-Irlannin osalta rautatieyritys, jolle on tällä tavoin myönnetty toimilupa muualla, esittää virallisen hakemuksen kilpailevan rautatieliikenteen harjoittamiseksi Irlannin, Pohjois-Irlannin tai Kreikan alueella taikka kyseiselle alueelle tai kyseiseltä alueelta, tämän poikkeuksen soveltamisen jatkamisesta päätetään 11 a artiklan 2 kohdassa säädettyä neuvoa-antavaa menettelyä noudattaen; tai b) rautatieliikennettä Irlannissa, Pohjois-Irlannissa tai Kreikassa harjoittava rautatieyritys esittää virallisen hakemuksen rautatieliikenteen harjoittamiseksi toisen jäsenvaltion alueella, alueelle tai alueelta (kun on kyse Irlannista tai Yhdistyneestä kuningaskunnasta Pohjois-Irlannin osalta tai molemmista, jokin toinen jäsenvaltio niiden alueiden ulkopuolella), ei sovelleta 1 kohdassa tarkoitettua poikkeusta. Vuoden kuluessa joko a alakohdassa tarkoitetun, 11 a artiklan 2 kohdassa tarkoitettua neuvoa-antavaa menettelyä noudattaen tehdyn päätöksen, tai b alakohdassa tarkoitettua virallista hakemusta koskevan ilmoituksen vastaanottamisesta kyseisen jäsenvaltion tai kyseisten jäsenvaltioiden (Irlannin, Yhdistyneen kuningaskunnan Pohjois-Irlannin osalta tai Kreikan) on annettava 1 kohdassa tarkoitettujen artiklojen täytäntöönpanemiseksi tarvittava lainsäädäntö. 3. Edellä 1 kohdassa tarkoitettu poikkeus voidaan uusia enintään viideksi vuodeksi kerrallaan. Jäsenvaltio, joka on käyttänyt hyväkseen tällaista poikkeusta, voi viimeistään 12 kuukautta ennen poikkeuksen voimassaolon päättymistä esittää komissiolle poikkeuksen uusimista koskevan pyynnön. Tällainen pyyntö on perusteltava. Komissio tutkii pyynnön ja päättää asiasta 11 a artiklan 2 kohdassa tarkoitettua neuvoa-antavaa menettelyä noudattaen. Kyseistä neuvoa-antavaa menettelyä noudatetaan kaikissa kyseiseen pyyntöön liittyvissä päätöksissä. Tehdessään päätöksen komissio ottaa huomioon geopoliittisen tilanteenkehityksen ja rautatieliikennemarkkinoiden kehityksen poikkeuksen uusimista pyytäneen jäsenvaltion alueella, alueelta ja alueelle harjoitettavan rautatieliikenteen osalta. 4. Luxemburg on jäsenvaltio, jolla on suhteellisen pieni rautatieverkko, ja siksi se saa olla soveltamatta 31 päivään elokuuta 2004 asti 6 artiklan 3 kohdan ensimmäisessä alakohdassa säädettyä vaatimusta antaa riippumattoman elimen hoidettavaksi infrastruktuurin yhtäläisten ja ketään syrjimättömien käyttömahdollisuuksien kannalta olennaiset toiminnot, siltä osin kuin säännöksessä velvoitetaan jäsenvaltiot perustamaan riippumattomat elimet kyseisessä artiklassa tarkoitettujen tehtävien suorittamista varten." 2 artikla Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset ennen ...(14). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiivin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Euroopan parlamentin puolesta Puhemies Neuvoston puolesta Puheenjohtaja (1) EYVL C 321, 20.10.1998, s. 6 ja EYVL C ... (2) EYVL C 209, 22.7.1999, s. 22. (3) EYVL C 57, 29.2.2000, s. 40. (4) Euroopan parlamentin lausunto, annettu 10. maaliskuuta 1999 (EYVL C 175, 21.6.1999, s. 115), neuvoston yhteinen kanta, vahvistettu 28. maaliskuuta 2000 ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 237, 24.8.1991, s. 25. (6) EYVL L 184, 17.7.1999, s. 23. (7) Kuusi vuotta tämän direktiivin voimaantulosta. (8) EYVL L ... (9) Rautateiden infrastruktuurin kapasiteetin käyttöoikeuden myöntämisestä ja rautateiden infrastruktuurin käytön hinnoittelusta sekä turvallisuustodistusten antamisesta annettu direktiivi. (10) Kaksi vuotta tämän direktiivin voimaantulosta. (11) Kuusi kuukautta tämän direktiivin voimaantulosta. (12) Neljä vuotta tämän direktiivin voimaantulosta. (13) Kaksi vuotta tämän direktiivin voimaantulosta. (14) Kaksi vuotta tämän direktiivin voimaantulosta. LIITE I SATAMAT België//Belgique Antwerpen//Anvers Gent//Gand Zeebrugge//Zeebruges Danmark Ålborg Århus Esbjerg Frederica København Nyborg Odense Deutschland Brake Bremen/Bremerhaven Brunsbüttel Cuxhaven Emden Hamburg Kiel Lübeck Nordenham Puttgarden Rostock Sassnitz Wilhelmshaven Wismar Ελλάς Αλεξανδρούπολις Ελευσίνα Πάτρα Πειραιάς Θεσσαλονίκη Βόλος España Algeciras Almería Barcelona Bilbao Cartagena-Escombreras Gijón Huelva Tarragona Valencia Vigo France Bayonne Bordeaux Boulogne Calais Cherbourg Dunkerque Fos-Marseille La Rochelle Le Havre Nantes Port-la-Nouvelle Rouen Sète Saint-Nazaire Ireland Cork Dublin Italia Ancona Bari Brindisi C. Vecchia Genova Gioia Tauro La Spezia Livorno Napoli Piombino Ravenna Salerno Savona Taranto Trieste Venezia Luxembourg Nederland Amsterdam Zeehaven Delfzijl/Eemshaven Vlissingen Rotterdam Zeehaven Terneuzen Österreich Portugal Leixões Lisboa Setúbal Sines Suomi/Finland Hamina Hanko Helsinki Kemi Kokkola Kotka Oulu Pori Rauma Tornio Turku Sverige Göteborg-Varberg Helsingborg Luleå Malmö Norrköping Oxelösund Stockholm Trelleborg-Ystad Umeå United Kingdom Kaikki satamat, joihin on rautatieyhteys >PIC FILE= "C_2000288FI.000901.EPS"> >PIC FILE= "C_2000288FI.001001.EPS"> >PIC FILE= "C_2000288FI.001101.EPS"> >PIC FILE= "C_2000288FI.001201.EPS"> >PIC FILE= "C_2000288FI.001301.EPS"> >PIC FILE= "C_2000288FI.001401.EPS"> >PIC FILE= "C_2000288FI.001501.EPS"> >PIC FILE= "C_2000288FI.001601.EPS"> >PIC FILE= "C_2000288FI.001701.EPS"> >PIC FILE= "C_2000288FI.001801.EPS"> >PIC FILE= "C_2000288FI.001901.EPS"> >PIC FILE= "C_2000288FI.002001.EPS"> >PIC FILE= "C_2000288FI.002101.EPS"> >PIC FILE= "C_2000288FI.002201.EPS"> >PIC FILE= "C_2000288FI.002301.EPS"> >PIC FILE= "C_2000288FI.002401.EPS"> LIITE II Luettelo 6 artiklan 3 kohdassa tarkoitetuista olennaisista toiminnoista: - rautatieyritysten toimilupien myöntämistä koskeva valmistelu ja päätöksenteko, mukaan lukien yksittäisten toimilupien myöntäminen, - reittien jakamista koskeva päätöksenteko, johon sisältyy saatavuuden määrittely ja arviointi sekä yksittäisten junareittien jakaminen, - infrastruktuurimaksuja koskeva päätöksenteko. NEUVOSTON PERUSTELUT I JOHDANTO 1. Komissio toimitti 30. syyskuuta 1998 neuvostolle ehdotuksen Euroopan parlamentin ja neuvoston direktiiviksi yhteisön rautateiden kehittämisestä annetun direktiivin 91/440/ETY muuttamisesta(1). Ehdotus perustui EY:n perustamissopimuksen 75 artiklaan (josta tuli muuttamisen jälkeen EY:n perustamissopimuksen 71 artikla). 2. Euroopan parlamentti antoi lausuntonsa 10. maaliskuuta(2), talous- ja sosiaalikomitea 26. toukokuuta(3) ja alueiden komitea 18. marraskuuta 1999(4). Amsterdamin sopimuksen tultua 1. toukokuuta 1999 voimaan parlamentti vahvisti lausuntonsa 16. syyskuuta 1999. 3. Komissio toimitti Euroopan parlamentille ja neuvostolle muutetun ehdotuksensa(5) 29. marraskuuta 1999. Ehdotus perustuu EY:n perustamissopimuksen 71 artiklaan. 4. Neuvosto vahvisti yhteisen kantansa 28 päivänä maaliskuuta 2000 perustamissopimuksen 251 artiklan mukaisesti. II TAVOITTEET Direktiivin avulla pyritään elvyttämään Euroopan rautateiden toimintaa. Tarkoituksena on pysäyttää raideliikenteen väheneminen erityisesti rahtiliikenteen alalla luomalla suotuisat olosuhteet dynaamisen, kilpailukykyisen ja asiakkaiden tarpeisiin keskittyvän järjestelmän kehittämiselle. Rautateiden toiminnan uudelleen elvyttäminen on välttämätöntä, kun otetaan huomioon nykyinen maanteiden täyttyminen, joka aiheuttaa turvallisuus- ja ympäristöongelmia. Jos tieliikenteen täydellinen tukkeutuminen joidenkin vuosien kuluttua halutaan välttää, rautateiden järkiperäisempi käyttö on välttämätöntä. Rautateiden kilpailuedellytyksiä suhteessa muihin liikennevälineisiin on siis parannettava. Direktiivi on osa lainsäädäntöpakettia, jonka avulla pyritään luomaan uudet puitteet rautatieinfrastruktuurin käyttöedellytyksille saattamalla käyttöoikeudet voimaan. Lainsäädäntöpaketti koostuu kolmesta direktiiviehdotuksesta, joiden tarkoituksena on - muuttaa direktiivin 91/440/ETY säännöksiä pyrkien pääasiassa siihen, että yhteisöön sijoittautuneille rautatieyrityksille luodaan infrastruktuurin käyttöoikeudet, rautatieinfrastruktuurin ja liikennepalvelujen kirjanpidot erotetaan toisistaan ja riippumattoman elimen hoidettavaksi annetaan olennaiset toiminnot, joilla taataan oikeudenmukaiset ja ketään syrjimättömät infrastruktuurin käyttömahdollisuudet, - laajentaa direktiivin 95/18/EY soveltamisala koskemaan yhteisön yritysten toimilupia, - korvata direktiivi 95/19/EY uudella direktiivillä infrastruktuurin kapasiteetin käyttöoikeuden myöntämisestä ja infrastruktuurien käyttömaksujen perimisestä sekä turvallisuustodistusten antamisesta. Toinen tärkeä muistettava seikka on Euroopan rautatieverkkojen tilanne itsessään. Historiallisista syistä verkot ovat hyvin heterogeenisiä. Neuvoston on täytynyt välitysratkaisua laatiessaan ottaa huomioon kaikki nämä erot. Infrastruktuurien kompleksisuus on huomattavan suuri tässä liikennemuodossa, eikä muutoksia voida tehdä kuin asteittain. Neuvosto on siis tietoinen siitä, että tehtävää on paljon. Siksi komissio on esittänyt tai esittää lähiaikoina muita, täydentäviä ehdotuksia. Parlamentti ja neuvosto ovat jo saaneet käsiteltäväkseen ehdotuksen tavanomaisen rautatiejärjestelmän yhteentoimivuudesta, ja neuvosto on jo ryhtynyt tarkasteleman tätä teknistä näkökohtaa, joka on erittäin tärkeä Euroopan laajuisen verkon moitteettomalle toiminnalle. Neuvosto pani myös merkille, että komissio aikoo esittää ehdotuksen rautateiden turvallisuusstandardien täytäntöönpanosta ja seurannasta ja ehdottaa, että talousarviosta myönnettäisiin tiettyjä määriä rautatiehankkeille varatuista TEN-määrärahoista erityisesti liikennekapeikkojen avartamiseen, sillä ne vaikeuttavat rautatierahdin kehittymistä. Rautateiden elvyttämisessä rahoitusnäkökohtia ei ole syytä aliarvioida. Neuvosto haluaa muistuttaa siitä, että Euroopan rautateiden elvyttäminen, joka on talouden, ympäristön ja turvallisuuden kannalta kiistaton painopistealue, on kompleksinen tehtävä, joka vaatii suuria ponnistuksia useiden vuosien ajan. Käsiteltävänä olevassa direktiivissä, jonka tarkoituksena on muuttaa osittain direktiivi 91/440/ETY, ehdotetut keinot tavoitteeseen pääsemiseksi ovat erityisesti rautatieinfrastruktuurien käyttömahdollisuuksien laajentaminen oikeudenmukaisin ja ketään syrjimättömin edellytyksin sekä entistä selkeämpi ero infrastruktuurien hallinnointitoimien ja rautatieliikenteen harjoittamisen välillä. Erityisesti 1. mitä tulee oikeuksiin käyttää jäsenvaltioiden rautatieinfrastruktuureja ja kauttakuluoikeuksiin niissä, komission vuonna 1995 esittämällä ehdotuksella pyritään laajentamaan direktiivissä 91/440/ETY tunnustettuja oikeuksia, jotka tästä lähin myönnettäisiin kaikille rautatieyrityksille ja joihin kuuluvat kaikki kansainväliset palvelut ja kabotaasi tavaraliikenteen ja yhdistettyjen kuljetusten osalta sekä kansainväliset palvelut henkilöliikenteen osalta; 2. infrastruktuurin hallinnon ja rautatieliikenteen harjoittamisen toisistaan erottamisen osalta komission vuonna 1998 esittämällä ehdotuksella pyritään erottamaan sekä rautateiden infrastruktuurin tuloslaskelmat liikennepalvelujen harjoittajien tuloslaskelmista että lisäksi myös niiden taseet. Lisäksi sillä pyritään erityisesti antamaan rautatieyrityksistä riippumattomalle elimelle tärkeä tehtävä taata oikeudenmukaiset ja ketään syrjimättömät infrastruktuurin käyttöoikeudet. III YHTEISEN KANNAN ERITTELY Yhteinen kanta noudattaa täysin komission ehdotusten yhteistä tavoitetta. Siinä seurataan myös pääpiirteissään direktiivissä ehdotettuja keinoja tavoitteeseen pääsemiseksi. Ehdotuksen tekstiä on kuitenkin muotoiltu huomattavasti uudelleen neuvoston käsittelyn aikana. Yhteisen kannan pääkohdat esitetään jäljempänä. On mainittava, että yhteinen kanta etääntyy ehdotuksesta useissa suhteissa; sen sijaan ero yhteisen kannan ja komission muutetun ehdotuksen välillä on paljon pienempi. 1. Neuvosto poisti direktiivin 91/440/ETY 1 artiklan yksinkertaistamisen vuoksi; se arvioi, että artiklan sisältö esitetään jo yksityiskohtaisesti jaksoissa II-V. 2. Direktiivin soveltamisalan ulkopuolelle jättämisestä on säädetty 2 artiklan 3 kohdassa niiden yritysten osalta, joiden junaliikenne rajoittuu ainoastaan sukkulaliikennepalvelujen tarjoamiseen maantieliikenteen ajoneuvoille Kanaalitunnelin läpi. Tässä on kysymyksessä hyvin erityislaatuinen toiminta, jonka ei tarvitse täyttää useimpia direktiivin vaatimuksia; samanlaisesta soveltamisalan ulkopuolelle jättämisestä on säädetty myös rautatieinfrastruktuureja koskevan lainsäädäntöpaketin kahdessa muussa direktiivissä. Kuitenkin velvoitetta kirjanpidon erottamisesta sovelletaan näihin yrityksiin sellaisena kuin siitä on säädetty 6 artiklan 1 kohdassa, ja tunnelin infrastruktuurin käyttöoikeudet taataan 10 ja 10 a artiklan säännöksin, koska itse tunneli on osa Euroopan laajuista rautateiden rahtiliikenneverkkoa. 3. Neuvosto muotoili jonkin verran direktiivin 3 artiklassa esitettyjä "rautatieyrityksen" ja "infrastruktuurin hallinnon" määritelmiä, säilyttäen kuitenkin määritelmien keskeisen sisällön. Tärkein muutos oli yhden virkkeen lisäys sen täsmentämiseksi, että "rautatieyrityksen" käsite kattaa myös yritykset, jotka tarjoavat ainoastaan vetovoimaa. Toisaalta yhteisessä kannassa lisätään uutena määritelmänä "kansainvälisen tavaraliikennepalvelun" määritelmä, jotta vältettäisiin 10 artiklan 3 kohdan tulkintavaikeudet, jotka liittyvät siihen, että sama vaunu voi matkansa aikana olla useiden junien osana, ja jotta tulisi selväksi, että kabotaasioikeus ei sisälly tähän säännökseen. 4. Yhteiseen kantaan hyväksyttiin komission ehdottamat muutokset, jotka koskevat infrastruktuurin hallinnon ja liikennepalvelutoiminnan erottamista kirjanpidollisesti (6 artiklan 1 kohta). 5. Neuvosto lisäsi 6 artiklaan 3, 4 ja 5 kohdan. Lisäyksen tarkoituksena on selventää eroa rautatieliikennetoiminnan ja infrastruktuurien hallintotoiminnan välillä, jotta voitaisiin taata tavoite infrastruktuurin yhtäläisistä ja syrjimättömistä käyttömahdollisuuksista. Tältä osin yhteisessä kannassa esitetty järjestelmä on seuraava: a) On voitava osoittaa, että kyseinen tavoite on saavutettu. b) On kiellettyä myöntää rautatieliikennepalveluja tarjoaville yrityksille tiettyjä olennaisia toimintoja, jotka koskevat erityisesti toimilupien myöntämistä, reittien jakamista ja infrastruktuurimaksuja. Rautatieyrityksille voidaan kuitenkin antaa tehtäväksi yksinkertainen maksujen periminen ja rautatieinfrastruktuurien hallinto olennaisia toimintoja lukuun ottamatta, esimerkiksi investoinnit, kunnossapito ja rahoitus. c) Näitä erottamissääntöjä ei tarvitse soveltaa silloin, kun jäsenvaltio on perustanut itsenäisen sääntelyviranomaisen, joka varmistaa puolueettomat ja ketään syrjimättömät infrastruktuurin käyttöoikeudet. d) Direktiivissä säädetään joka tapauksessa kaksi järjestelmää takaamaan puolueettomat ja ketään syrjimättömät infrastruktuurien käyttöoikeudet: - 6 artiklan 5 kohdassa komissio velvoitetaan esittämään kertomus asiasta Euroopan rautateiden tarkkailujärjestelmän puitteissa. Sen täytyy erityisesti tutkia, onko käyttöoikeudet taattu siinä 4 kohdassa tarkoitetussa tapauksessa, että jäsenvaltio turvautuu itsenäiseen sääntelyviranomaiseen sen sijaan että se soveltaisi olennaisten toimintojen erottamista; kielteisessä tapauksessa komissio tekee päätöksen tämän kohdan soveltamisesta säätelykomiteamenettelyn mukaisesti. - Toisaalta 10 artiklan 4 kohdassa säädetään siitä mahdollisuudesta, että komissio neuvoa-antavan komitean avustamana tutkii ja mahdollisesti peruuttaa jäsenvaltion toimenpiteet käyttöoikeuksien alalla, jos ne osoittautuvat epäoikeudenmukaisiksi. 6. 7 artiklan 2 ja 5 kohdat sisältävät turvallisuuden alalla sovellettavat säännöt. Tällä alalla yhteiseen kantaan vaikuttaneet kriteerit ovat seuraavat: rautateiden turvallisuuden tason säilyttäminen erittäin korkeatasoisena on perustavan tärkeää; tällä hetkellä useissa maissa vallitsee tilanne, jossa kansallinen rautatieyritys takaa turvallisuuden, yhtenäisellä tavalla; halutaan välttää se, että muita rautatieyrityksiä syrjitään turvallisuussääntöjä soveltamalla. Näiden kriteerien perusteella yhteisessä kannassa luodaan järjestelmä, jonka mukaan - 2 kohdassa (ensimmäinen alakohta) säädetään ensin jäsenvaltioiden toimivallasta turvallisuuden alalla ja viitataan sen jälkeen elimiin, joille vastaavat tehtävät on annettu, mukaan lukien periaate näiden elimien riippumattomuudesta rautatieyrityksistä, - 2 kohdassa (toinen alakohta) sallitaan kuitenkin poikkeus tästä periaatteesta, turvallisuusstandardien ja -sääntöjen valvonnan ja täytäntöönpanon osalta, kunhan yhtäläiset ja syrjimättömät käyttömahdollisuudet taataan, - syrjimättömyyden takaamiseksi säädetty järjestelmä, joka koskee 6 artiklassa tarkoitettuja olennaisia toimintoja, on 5 kohdan mukaan sovellettavissa myös turvallisuuden alalla. 7. 7 artiklan 4 kohtaan sisältyy yksinkertaistettuna komission ehdotus (4, 5 ja 6 kohta) infrastruktuurin hallintojen suuremman itsenäisyyden puolesta, mutta se asetetaan jäsenvaltioiden yleisen politiikan puitteisiin. 8. Komission 9 artiklan 4 kohtaan ehdottaman muutoksen tavoitteena oli henkilöliikennepalvelujen ja tavaraliikennepalvelujen tilien erottaminen hallinnon tehokkuuden edistämiseksi ja kummankin rahoitustilanteen avoimuuden varmistamiseksi. Tietoisena siitä, että tämän toimenpiteen pääasiallisena tavoitteena on välttää henkilöliikenteen mahdollisten tukien siirtäminen tavaraliikenteelle, mikä aiheuttaisi näin kilpailun vääristymistä, neuvosto halusi täsmentää tekstiä ilmoittaen, että henkilöliikennetoimintaan myönnetty julkinen tuki on kirjattava erikseen rautatieyritysten kirjanpitoon. 9. Sen lisäksi, että direktiivin 91/440/ETY 10 artiklassa myönnetään infrastruktuurin käyttöoikeudet kansainvälisille ryhmittymille (1 kohta) ja yhdistettyjä kuljetuksia hoitaville rautatieyrityksille (2 kohta), yhteisessä kannassa (3 kohta) laajennetaan oikeudet käyttää infrastruktuuria ja oikeudet kauttakulkuliikenteeseen jäsenvaltioiden rautateiden infrastruktuurissa koskemaan kaikkia rautatieyrityksiä kansainvälisten tavaraliikenteen palvelujen osalta, vaikkakin rajoittaen nämä oikeudet Euroopan laajuisen rautatieverkon tärkeimpään osaan, Euroopan laajuiseen rautateiden tavaraliikenneverkkoon (TERFN), joka on määritelty 10 a artiklassa ja liitteessä I. Lisäksi tämän kohdan ensimmäisen virkkeen alussa muistutetaan, että rautatieyrityksille myönnetään oikeus käyttää jäsenvaltioiden verkkoja yhtäläisin ehdoin toiminnan muodosta riippumatta; virkkeen alkuun sisältyy sama ajatus kuin parlamentin tarkistuksessa 5 ehdotukseen direktiiviksi infrastruktuurin kapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta. Toisaalta yhteisessä kannassa säädetään (10 artiklan 4 kohdassa) direktiivissä esitettyjen käyttöoikeuksien soveltamista ja täytäntöönpanoa koskevasta erityisestä seurantamenettelystä. 6 kohdassa esitetään terminaalien ja satamien rautatietoimintaan liittyvän verkon ja palvelujen käyttöoikeudet. Lopuksi uudessa johdanto-osan 7 kappaleessa muistutetaan, että jäsenvaltiot voivat myöntää laajemmat käyttöoikeudet kuin direktiivissä on säädetty sekä myös rajoittaa nämä oikeudet koskemaan, rautatieyrityksiä, joilla on toimilupa jäsenvaltioissa, joissa myönnetään samankaltaisia käyttöoikeuksia, edellyttäen että rajoittaminen on perustamissopimuksen mukaista. 10. 11 ja 11 a artiklat sisältävät institutionaalisia säännöksiä, erityisesti komiteamenettelyn alalta. 11. Neuvosto katsoo aiheelliseksi perustaa Euroopan rautateiden tarkkailujärjestelmän (josta käytetään englannin kieleen perustuvaa lyhennettä EROS), jota johtaa komissio ja jonka tehtävät on esitetty 10 b artiklassa. Näin tehdessään neuvosto tunnustaa, että jäsenvaltioiden rautatiejärjestelmien kehityksen ja yhtenäistämisen toteuttaminen voi olla ainoastaan vähitellen edistyvää ja että tästä syystä on välttämätöntä perustaa asianmukainen ja pysyvä tarkkailujärjestelmä. 12. Neuvosto on tietoinen useiden kansallisten rautatieverkkojen pysyvistä tai tilapäisistä erityisominaisuuksista. Sen vuoksi yhteisen kannan 14 a artiklassa säädetään joistakin väliaikaisista poikkeuksista, jotka koskevat tiettyjen toimien täytäntöönpanoa Irlannissa, Pohjois-Irlannissa ja Kreikassa, sekä 14 a artiklan 4 kohdassa vastaavasti Luxemburgin osalta. IV EUROOPAN PARLAMENTIN TARKISTUKSET 1. Ne Euroopan parlamentin tarkistukset, jotka komissio hyväksyi ja jotka neuvosto on ottanut huomioon Neuvosto noudatti komission muutettua ehdotusta ottaen huomioon kokonaan tai osittain seuraavat Euroopan parlamentin tekemät tarkistukset: - Tarkistus 1 hyväksyttiin johdanto-osan 4 kappaleeksi. Yhteisessä kannassa korvattiin kuitenkin sana "vapauttamisen" ilmauksella "käyttöoikeuksien laajentamisen", joka soveltuu paremmin yhteen artiklaosan (erityisesti 10 artiklan) kanssa, ja poistettiin ilmaus "asteittain", joka voisi antaa kuvan jostain uudesta komission tämänsuuntaisesta aloitteesta. - Tarkistus 2 hyväksyttiin eräin muutoksin johdanto-osan 5 kappaleeksi, jossa on keskeistä, että käyttöoikeuksien laajentamisessa kaikkiin rautatieyrityksiin on keskityttävä kansainväliseen tavaraliikenteeseen. - Tarkistus 5, joka liittyy "infrastruktuurin hallinnon" määritelmään. - Tarkistus 8 hyväksyttiin yhteiseen kantaan osittain, erityisesti sen viittaus onnettomuuksien tutkintaan. Kuitenkin 7 artiklan 2 ja 5 kohdan säännökset ovat yksityiskohtaisempia kuin ehdotuksen säännökset (ks. edellä III kohdan 6 alakohta). - Tarkistus 9 sisällytettiin olennaisilta osiltaan yhteisen kannan 7 artiklan 4 kohtaan, erityisesti sen osalta, että infrastruktuurin hallinto toimii valtion vahvistaman yleisen politiikan puitteissa. - Käyttöoikeuksien ja kauttakulkuliikenneoikeuden laajentamisen osalta yhteiseen kantaan sisällytetään tarkistuksen 10 keskeinen osa, jossa parlamentti pyytää, että oikeudet myönnetään kansainvälisen tavaraliikenteen osalta kaikille rautatieyrityksille. Yhteisessä kannassa tämä laajentaminen rajoitetaan koskemaan Euroopan laajuista rautateiden tavaraliikenneverkkoa (TERFN), mutta tämä kattaa Euroopan laajuisen rautatieverkon olennaiset osat sekä siihen liittyvät syöttölinjat. 2. Ne Euroopan parlamentin tarkistukset, jotka komissio hyväksyi mutta neuvosto hylkäsi - Komission hyväksymää tarkistusta 6, jossa tavoitteena on perustaa rautatieyrityksistä erilliset yksiköt infrastruktuurien hallinnointia varten, ei sisällytetty yhteiseen kantaan, sillä neuvosto tyytyi siihen, että olennaiset toiminnat annetaan muiden elinten kuin rautatieyritysten hoidettavaksi vaatimatta infrastruktuurin hallinnon ja rautatieyrityksen tiukkaa institutionaalista erottamista. - Tarkistusta 7 ei sisällytetty yhteiseen kantaan samansuuntaisista syistä, joita esitettiin tarkistuksen 6 osalta, sillä neuvosto piti parempana direktiivin 91/440/ETY 6 artiklan 2 kohdan säilyttämistä muuttamattomana. 3. Ne Euroopan parlamentin tekemät tarkistukset, joita komissio ja neuvosto eivät hyväksyneet Neuvosto ei sisällyttänyt yhteiseen kantaansa seuraavia Euroopan parlamentin tekemiä tarkistuksia, jotka myös komissio hylkäsi: - Tarkistusta 3 ei sisällytetty siksi, että yhteinen kanta sisältää (7 artiklan 2 ja 5 kohdassa) uudet kriteerit, jotka koskevat tehtävien jakoa turvallisuuden alalla; uudet kriteerit selitetään yhteisen kannan johdanto-osan 3 kappaleessa. - Tarkistusta 4 ei sisällytetty muodollisesti yhteiseen kantaan, sillä neuvosto katsoi paremmaksi poistaa direktiivin 91/440/ETY ensimmäisen artiklan. Olennaisten toimintojen antaminen riippumattoman elimen hoidettavaksi on yhteisessä kannassa (6 ja 7 artiklassa sekä liitteessä II) esitetty yksityiskohtaisemmin kuin komission ehdotuksessa (1 artiklassa), joten tämän parlamentin tarkistuksen ajatussisältö otetaan osittain huomioon. (1) EYVL C 321, 20.10.1998, s. 6. (2) EYVL C 175, 21.6.1999, s. 115. (3) EYVL C 209, 22.7.1999, s. 22. (4) EYVL C 57, 29.2.2000, s. 40. (5) Ei vielä julkaistu Euroopan yhteisöjen virallisessa lehdessä.